26 मई को त्रिशूल ने पहला ऑडिशन दिया था. 14 अगस्त को मुंबई में दूसरा ऑडिशन हुआ था. इससे पहले फोन पर पूछे गये सभी सवालों के जवाब दिये. सेलेक्शन होने के बाद वह केबीसी की हॉट सीट तक पहुंचे. 20 अगस्त को एपिसोड की शूटिंग हुई. त्रिशूल ने सवालों के लिए अपनी लाइफलाइन का भी इस्तेमाल किया. फोन-ए-फ्रेंड में त्रिशूल ने पिता सुभाष सिंह चौधरी को कॉल किया था, उस समय वह बीएसएल में ए शिफ्ट ड्यूटी पर थे. हालांकि वह सवाल का सही जवाब नहीं दे पाये थे. गेम शो के दौरान त्रिशूल पत्नी ज्योति सिंह चौधरी को सहयोगी के रूप में लेकर सेट पर गये थे.